Diari Oficial de la Generalitat Valenciana


Sumari del DOGV 5879, del 27-10-2008 (2008/12870)

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Magma Tatamientos, SLU l'autorització ambiental integrada per a una instal·lació d'emmagatzematge i tractament de residus perillosos al terme municipal de Massalfassar.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12618


Data del document
:   27-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Massalfassar
    * gestió de residus
    * empresa privada

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Magma Tatamientos, SLU l'autorització ambiental integrada per a una instal·lació d'emmagatzematge i tractament de residus perillosos al terme municipal de Massalfassar. [2008/12470]  
Vistos els documents que es troben en l'expedient 101/06 IPPC, instruït a instàncies de l'empresa Magma Tatamientos, SLU, a fi d'obtenir l'autorització ambiental integrada per a una instal·lació d'emmagatzematge i tractament de residus perillosos, s'emet aquesta resolució de conformitat amb els següents   
Antecedents de fet  
Primer. Amb data 31 de març de 2000 la directora general de Planificació i Gestió del Medi dicta una estimació d'impacte ambiental favorable al projecte d'ampliació de gestor de residus perillosos.  
Amb data 8 de febrer de 2001 la directora general de Planificació i Gestió del Medi dicta una estimació d'impacte ambiental favorable sobre el projecte d'ampliació de gestor de residus perillosos.  
Amb data 18 d'octubre de 2002 la directora general de Planificació i Gestió del Medi dicta una estimació d'impacte ambiental favorable al projecte per a l'ampliació d'activitats de gestió de residus perillosos amb línia de valoració de plàstic i estació de tractament d'aigües residuals.  
Amb data 13 d'octubre de 2003 l'Ajuntament de Massalfassar atorga llicència d'activitat qualificada a l'activitat de referència.  
Mitjançant resolucions de dates 7.02.2003, 29.10.2002, 14.05.2001 i 22.05.2000 la directora general d'Educació i Qualitat Ambiental atorga a l'empresa Vicente Aguilar e Hijos, SL l'autorització administrativa per a realitzar operacions de gestió de residus perillosos i no perillosos a les instal·lacions ubicades al polígon industrial Mediterrani, c/ Ildefonso Carrascosa núm. 20, del terme municipal de Massalfassar (València).  
Segon. Amb data 1 d'agost de 2006, Leandro Jimena Pérez, en representació de l'empresa Vicente Aguilar e Hijos, SL (actualment Magma Tratamientos, SLU), amb CIF A31629121, presenta en la Conselleria de Territori i Habitatge sol·licitud d'autorització ambiental integrada per a una instal·lació d'emmagatzematge i tractament de residus perillosos ubicada al c/ Ildefonso Carrascosa, 20, de Massalfassar (València), amb CNAE 37265, i que es detalla en l'annex I.  
Tercer. Amb data 13 de setembre de 2006 es requereix a l'interessat l'aportació de documentació complementària per a la tramitació de l'expedient, que finalment és aportada amb data 12 de desembre de 2006.  
Quart. Amb dates 26 de desembre de 2006 i 28 de febrer de 2007 es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Cinqué. Amb data 10 de febrer de 2007 el Servei de Protecció de l'Ambient Atmosfèric emet un informe en relació amb la contaminació acústica.  
Amb data 10 d'abril de 2007 el Servei de Residus Urbans emet un informe sobre la idoneïtat de la documentació corresponent a l'informe preliminar del sòl del Reial decret 9/2005 de sòls contaminats, segons el qual es requereix una caracterització ambiental de les instal·lacions, del terreny i, si és el cas, de les aigües subterrànies.  
Amb data 11 de maig de 2007 el Servei de Residus Industrials emet un informe sobre la suficiència de la documentació presentada.  
Sisé. Amb data 28 de maig de 2007 es requereix a l'interessat l'aportació de documentació complementària per a la tramitació de l'expedient, que finalment és aportada per l'interessat amb data 18 de juny i 21 d'agost de 2007.  
Seté. Amb data 22 de juny de 2007 l'Ajuntament de Massalfassar emet un informe urbanístic relatiu a l'activitat de referència, segons el qual és compatible amb la normativa i el planejament municipal.  
Així mateix, amb data 25 de setembre de 2007 l'Ajuntament de Massalfassar emet un informe en relació amb els aspectes ambientals de l'activitat de competència municipal, segons el qual no es compleixen les normes sobre contaminació acústica de la població i es requereix documentació addicional en relació amb la protecció d'incendis i normes sanitàries.  
Huité. Amb data 19 d'octubre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006 de prevenció de la contaminació i qualitat ambiental, amb la publicació d'un anunci en el Diari Oficial de la Comunitat Valenciana (DOCV núm. 5622).  
Durant aquest no es presenten al·legacions al projecte ni a la Conselleria de Medi Ambient, Aigua, Urbanisme i Habitatge ni a l'Ajuntament de Massalfassar. En l'expedient consta el certificat de la informació pública.  
Nové. Amb data 25 d'octubre de 2007 es requereix a l'interessat l'aportació de documentació complementària per a la tramitació de l'expedient en relació amb l'informe de l'Ajuntament de Massalfassar de 25 de setembre.  
Deu. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Onze. Amb data 18 de desembre de 2007 l'interessat aporta documentació complementària en resposta al requeriment de 25 d'octubre de 2007 i comunica el canvi de denominació de l'empresa, que passa a denominar-se Magma Tratamientos, SLU. Així mateix, amb data 28 de desembre de 2007, l'interessat presenta en l'Ajuntament de Massalfassar l'esmentada documentació complementària.  
Amb data 29 de gener de 2008 l'interessat aporta documentació complementària en relació amb el canvi de denominació i la caracterització ambiental de sòls.  
Dotze. Amb data 17 de gener de 2008 el Servei de Protecció de l'Ambient Atmosfèric emet un informe relatiu a la contaminació acústica, arran del qual se sol·licita a l'interessat l'aportació de documentació complementària, que finalment és presentada per l'interessat amb data 19 de febrer de 2008, on declara que en horari nocturn no s'hi realitza cap activitat.  
Tretze. Amb data 25 de febrer de 2008 es realitza el tràmit d'audiència a l'interessat, i no s'hi presenten al·legacions.  
Catorze. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 101/06 IPPC de sol·licitud d'autorització ambiental integrada, promogut per Magma Tatamientos, SLU.  
Als anteriors fets s'apliquen els següents,  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en el seu epígraf 5.1. Instal·lacions per a la valoració de residus perillosos, inclosa la gestió d'olis usats, o per a l'eliminació dels esmentats residus en llocs diferents dels abocadors, amb una capacitat de més de 10 tones per dia.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. S'aplica el Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, modificat pel Reial decret 952/1997, de 20 de juny.  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist tot el que antecedeix, i a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Magma Tratamientos, SLU l'autorització ambiental integrada per a la instal·lació d'emmagatzematge, valoració i eliminació de residus perillosos ubicada al polígon industrial Mediterrani, c/ Ildefonso Carrascosa, 20, de Massalfassar (València), referent al Projecte bàsic per a l'obtenció de l'autorització ambiental integrada, visat en data 11 de desembre de 2006, subscrit per José Francisco Guaita Rosa, la qual queda inscrita en el Registre d'Instal·lacions de la Comunitat Valenciana amb el número 130-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
Els valors límit d'emissió que s'han de complir en els focus canalitzats seran els següents:   
  
  
Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
1.2. Emissions difuses  
Per al cas de les emissions no canalitzades, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.  
De conformitat amb l'apartat 2 de la disposició addicional primera del Decret 127/2006, de 15 de setembre, s'estudiarà la possible captació i canalització de les emissions de compostos orgànics volàtils generades en els processos de tractament de residus orgànics a les zones de trituració, al filtre premsa dels llots del tractament d'aigües, a la recuperació dels llots dels residus perillosos tractats, i també a l'emmagatzematge temporal de residus perillosos.  
1.3. Programa de control i vigilància d'emissions atmosfèriques  
a) Condicions generals  
Amb freqüència anual s'ha de realitzar un control ambiental que garantisca l'adequació de les instal·lacions i l'activitat als requeriments legals aplicables i, específicament, als fixats en l'autorització ambiental integrada.  
Els punts de mostratge en els focus han de complir els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.  
Els resultats del control ambiental s'han de remetre abans de l'1 de març de cada any a la Direcció General per al Canvi Climàtic conjuntament amb les dades sobre les emissions establides en el Reglament E-PRTR aprovat per Reial decret 508/2007, i d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex I de la Llei 2/2006, de 5 de maig, de prevenció de la contaminació i qualitat ambiental i l'article 8.3 de la Llei 16/2002.  
2. Emissions sonores  
Respecte al nivell de sorolls transmesos a l'exterior, ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, s'ha de realitzar una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica, durant el primer any de vigència de llautorització, i posteriorment almenys cada cinc anys, dlacord amb l'article 37 de l'esmentada llei.   
El titular ha de disposar del llibre de control, que estarà constituït pels certificats dels resultats obtinguts de les auditories acústiques i pels informes complets d'aquestes.  
3. Abocaments  
3.1. Aigües residuals industrials  
Les aigües residuals generades en els diferents processos de tractament de la instal·lació es destinen a tractament biològic, per a la total adequació als valors límit admissibles.  
L'efluent del tractament biològic es destina en part a la línia de tractament d'envasos plàstics contaminats. La resta s'aboca a la xarxa de sanejament del polígon industrial Mediterrani, amb autorització de l'Associació d'Usuaris del Polígon Industrial Mediterrani.  
Es disposarà d'un punt d'abocament per a les aigües residuals industrials que permeta el control diferenciat de les aigües residuals sanitàries. Les concentracions de contaminants en les aigües residuals industrials hauran d'ajustar-se als següents valors límit:   
  
Pel que fa a abocaments indirectes, les canaletes, depòsits i basses d'emmagatzematge d'aquestes aigües han de ser perfectament impermeables i estanques. A aquest efecte, juntament amb la sol·licitud de visita de comprovació, ha de presentar en la Direcció General per al Canvi Climàtic un certificat d'adequació del projecte que farà menció expressa a la impermeabilitat i estanquitat de canaletes, depòsits i basses, i a les connexions a la xarxa de sanejament de les aigües sanitàries i l'efluent del tractament d'aigües residuals industrials.   
Abans de l'1 de març de cada any haurà de notificar a la Direcció General per al Canvi Climàtic les dades sobre les emissions a l'aigua de la instal·lació relatives a l'any anterior, mitjançant el Registre d'Emissions i Fonts Contaminants, segons el Reglament E-PRTR aprovat per Reial decret 508/2007, d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex I de la Llei 2/2006, de 5 de maig, de prevenció de la contaminació i qualitat ambiental; l'article 8.3 de la Llei 16/2002, i la Decisió 2000/479/CE, de 17 de juliol de 2000.  
3.2. Aigües sanitàries  
Les aigües residuals procedents dels lavabos i vestuaris s'aboquen sense tractament als col·lectors instal·lats al polígon industrial.   
3.3. Aigües pluvials  
Les aigües pluvials s'arrepleguen a través d'una xarxa separativa, en la qual es distingeixen dos tipus:   
1. Aigües pluvials recollides a la coberta de les naus, que s'aboquen a la xarxa de sanejament del polígon.  
2. Aigües pluvials recollides sobre el sòl de la planta, que es destinen al tractament en la mateixa instal·lació, per al posterior abocament a la xarxa de sanejament.  
4. Protecció del sòl i de les aigües subterrànies   
De la revisió de l'informe preliminar de sòls presentat d'acord amb el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats, es desprén que en funció del temps transcorregut des de la data d'inici de l'activitat i la perillositat de les substàncies que es manegen es fa necessària una caracterització ambiental de les instal·lacions, del terreny i, si és el cas, de les aigües subterrànies.   
En aqueix sentit, i d'acord amb el pla de treballs presentat en el Servei de Residus Urbans al febrer de 2008, haurà de realitzar l'esmentada caracterització ambiental en el termini de tres mesos, perquè siga revisat per l'indicat Servei en els termes dels articles 3 i 4 del Reial decret 9/2005.   
Així mateix, el titular de l'activitat està obligat al que disposa el punt 5 de l'article 3 del Reial decret 9/2005, en el cas que en l'emplaçament s'assente una activitat diferent de l'actual o canvie l'ús del sòl i també al que conté l'article 8 del mateix reial decret referit a la publicitat registral.  
L'àrea d'implantació de les instal·lacions d'emmagatzematge i tractament de residus disposa de solera de formigó i de xarxa de recollida d'aigües pluvials i possibles vessaments que es puguen produir. No obstant això, la instal·lació ha de disposar de materials absorbents en prevenció de possibles vessaments o fugues que es puguen produir en l'activitat.  
Queda prohibit l'abocament a llit, sòl o subsòl que puga deteriorar la qualitat de les aigües, i no es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Gestió de residus  
Es manté la inscripció de l'empresa en el Registre General de Gestors Autoritzats de Residus de la Comunitat Valenciana.  
5.1.1. Emmagatzematge temporal de residus perillosos  
S'autoritzen les operacions d'emmagatzematge temporal dels següents residus perillosos (R13/D15) que s'han de realitzar en la zona d'emmagatzematge del centre de transferència de residus perillosos de la instal·lació, amb una capacitat d'emmagatzematge de 748 sistemes paletitzats, segons la distribució establida en el Projecte bàsic:  
  
(2) Els compostos perillosos d'equips elèctrics i electrònics poden incloure piles i acumuladors classificats com a perillosos en el subcapítol 16 06, així com interruptors de mercuri, residus de vidre procedent de tubs catòdics i altres cristalls activats, que es gestionaran d'acord amb el Reial Decret 280/2005.  
(d) La consideració d'estos residus com a perillosos, a efectes exclusivament de la seua eliminació mitjançant depòsits en abocadors, es realitzarà d'acord amb l'apartat 2.3.3 de l'Annex de la Decisió del Consell 2003/33/CE (DOCE L 11 de 16.1.2003).  
L'emmagatzematge temporal de residus perillosos s'ha de realitzar d'acord amb les prescripcions relatives a emmagatzematge indicades en l'apartat de producció de residus.  
5.1.2. Valoració i eliminació de residus perillosos  
9.9.5.5. Els residus bombables seran susceptibles de tractament fisicoquímic i biològic, i en funció de les instal·lacions existents, amb les capacitats màximes que s'indiquen a continuació:  
- Línia de flotació -DAF: 8.100 m³/any  
- Línia de reactors: 48.600 m³/any  
- Línia d'oxidació O.H.P.: 16.200 m³/any  
- Línia de tractament biològic: 16.000 m³/any  
S'autoritza l'operació d'eliminació tipus D9 (tractament fisicoquímic) i tipus D8 (tractament biològic) que s'ha de realitzar en la instal·lació dels següents residus perillosos:  
  
  
\* \* \* \* \*  
  
4.8.2.2. S'autoritza la valoració mitjançant la tècnica d'evaporació condensació, R11 (utilització de residus obtinguts a partir de qualsevol de les operacions enumerades entre R1 i R10) amb una capacitat màxima de tractament de 5.400 m³/any dels següents residus perillosos:  
  
\* \* \* \* \*  
  
\* \* \* \* \*  
Els residus perillosos següents, resultants de l'operació R11, seran entregats a gestor autoritzat:  
- Olis i hidrocarburs.  
- Sòlids de filtració.  
1.8.1.2. S'autoritza la valoració R4 (recuperació de metalls) i la recuperació d'olis, dels següents residus perillosos:  
Amb una capacitat màxima de tractament d'11.000 tones/any (8.350 tones del residu LER 150110\* i 2.650 tones per als residus LER 120116\* i 160107\*).  
8.0.3.0. S'autoritza la valoració R3 (recuperació de plàstics) amb una capacitat màxima de tractament de 2.700 tones/any dels següents residus perillosos:  
5.1.3. Control en la gestió de residus perillosos  
Les operacions de gestió de residus realitzades en la instal·lació han de complir les condicions següents:  
I. Per als diferents capítols de la LER, descrits com a dissolvents, líquids de neteja i licors mare, caldrà verificar el punt d'inflamació a fi de comprovar que no tinguen la característica d'inflamable, i, si no n'hi ha, no siga possible la recuperació.  
II. Per al capítol 09, haurà d'observar-se que s'hagen recuperat prèviament els materials que posseïsquen.  
III. Haurà d'habilitar-se un procediment per a la recepció de les emulsions i mescles aigua/hidrocarbur que permeten discriminar les que posseïsquen compostos clorats d'aquelles que no ho posseïsquen.  
IV. No seran admissibles en la instal·lació els olis de sentines.  
V. Els residus s'han de transportar amb vehicles propis o, si no n'hi ha, mitjançant transportistes de residus perillosos o no perillosos degudament registrats en la conselleria competent en matèria ambiental.  
VI. A la recepció dels residus s'ha d'efectuar un control d'aquests, a l'efecte de verificar l'adequació dels residus perillosos als processos autoritzats, etiquetatge i quantitats. El control de quantitats s'efectuarà amb bàscula pròpia o control volumètric de residus bombables. En el registre figuraran les quantitats tractades diàriament en cada línia de tractament, assegurant la traçabilitat dels residus tractats.  
VII. Pel que fa a la recuperació d'envasos de plàstic i metall, i també de filtres d'oli, haurà d'efectuar-se un control analític sobre els residus sotmesos al tractament proposat, el qual comprendrà una caracterització mitjançant la qual es verifique que el lixiviat (mètode 38085 S4 o EN 12633/1-4) quede dins dels paràmetres següents:  
a) 5,5b) [Plom] < 1 mg/l  
c) [Crom VI] < 0,1 mg/l  
d) [Crom] < 5 mg/l  
e) [Coure] < 5 mg/l  
f) [Níquel] < 1 mg/l  
g) [Zinc] < 5 mg/l  
h) [Mercuri] < 0,05 mg/l  
i) [Cadmi] < 0,2 mg /l  
j) Assaig d'ecotoxicitat segons els bioassajos homologats descrits en l'apèndix IV de l'Ordre de 13 d'octubre de 1989.  
VIII. L'empresa està obligada a portar un registre dels residus emmagatzemats i gestionats en el qual figure, almenys, el productor, la denominació i identificació del residu, la quantitat, data de recepció, operació de valoració/eliminació realitzada, gestor final de destinació (si és el cas), data d'expedició i número de document de control i seguiment per al cas dels residus perillosos. La justificació documental de les diferents transferències de titularitat estarà a la disposició de les administracions competents que així ho requerisquen.  
IX. Els envasos que continguen els residus hauran d'estar etiquetats de forma llegible i clara conforme al Reial decret 833/1988 i Reial decret 952/1997, i també a les normes d'etiquetatge i identificació de substàncies perilloses.  
X. Els residus s'han d'emmagatzemar en les condicions i zones previstes en el projecte bàsic, d'acord amb el que especifica l'emmagatzematge de residus en l'apartat de producció d'aquesta resolució, i s'ha de desenvolupar d'acord amb el projecte presentat.  
XI. La manipulació i gestió del residu 17 06 05\* Materials de construcció que contenen amiant, s'efectuarà d'acord amb el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant i l'apartat 2.3.3. de l'annex de la Decisió 2003/33/CE. S'ha d'aportar la inscripció de l'activitat en el Registre d'Empreses amb Risc d'Amiant.  
XII. L'emmagatzematge dels residus que contenen amiant s'ha de realitzar de manera que s'evite l'alliberament de fibres d'asbest. S'evitarà la ruptura de plaques de fibrociment amb amiant, i també qualsevol trituració d'aquest tipus de residu. Igual que amb la resta de residus perillosos, s'efectuarà el control dels preceptius documents de control i seguiment, codificant el residu d'acord amb l'annex I del Reial decret 833/1988 i registrant la ubicació exacta en l'abocador de destinació.  
XIII. La instal·lació haurà de garantir la independència entre les operacions de valoració i eliminació de residus respecte a la resta de residus per als quals s'actua com a centre de transferència.  
XIV. Abans de l'1 de març de cada any es presentarà davant de la direcció general amb competències en matèria de residus les memòries anuals de gestió de residus perillosos corresponent a l'emmagatzematge de residus perillosos i a la valoració i eliminació de residus perillosos. En aquestes memòries s'especificarà l'origen i la quantitat dels residus gestionats i les incidències rellevants que s'hagen pogut produir, tot això relatiu a l'any objecte de la memòria.  
XV. Haurà de complir els requisits establits en la legislació vigent en matèria d'envasos i residus d'envasos, i de manera especial el que estableix la Llei 11/1997 d'envasos i residus d'envasos i el Reial decret 782/1998, de 30 d'abril, pel qual s'aprova el Reglament per al desplegament de l'execució d'aquesta llei.  
XVI. Com a activitat de gestió ha d'emplenar el document de control i seguiment en els trasllats de residus entre els productors i la   
\* \* \* \* \*  
planta de tractament, i entre els productors i gestors autoritzats als que es transferisquen residus.  
XVII. Quant als olis usats gestionats i generats caldrà ajustar-se al que estableix el Reial decret 679/2006, de 2 de juny, pel qual es regula la gestió dels olis industrials usats.  
XVIII. La instal·lació s'ajustarà a les condicions indicades en el projecte tècnic en els aspectes no fixats en aquesta resolució.  
XIX. Haurà de mantenir un control documental dels residus generats en la mateixa instal·lació, i indicar la denominació del residu, codi LER, quantitat produïda, etapa del procés en què es genera i gestor de destinació.  
5.1.4. Emmagatzematge de residus no perillosos  
En el centre de transferència de residus de la instal·lació s'autoritza l'emmagatzematge dels següents residus no perillosos:  
5.1.5. Valoració i eliminació de residus no perillosos  
Amb les capacitats de tractament establides en l'apartat anterior, s'autoritzen les següents operacions de valoració i eliminació de residus no perillosos:  
9.1.1.2. Eliminació tipus D9 (tractament fisicoquímic) i tipus D8 (tractament biològic) dels següents residus no perillosos:  
  
1.2.5.4. Valoració tipus R3 (recuperació de plàstics) dels següents residus no perillosos:  
  
5.1.6. Control en la gestió de residus no perillosos  
D'acord amb l'article 50.4 de la Llei 10/2000, de 12 de desembre, de residus de la Comunitat Valenciana, i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, origen, destinació, freqüència de recollida, mitjà de transport i mètode de valoració o eliminació dels residus. Aquesta documentació estarà a la disposició de les administracions públiques competents que així ho requerisquen. Així mateix, haurà de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
Pel que fa a les operacions de tractament de residus no perillosos dutes a terme en la instal·lació, s'haurà de considerar el següent:  
- L'emmagatzematge i tractament dels residus no perillosos no suposarà augment de la capacitat de tractament de la instal·lació, sent complementari a l'emmagatzematge i tractament de residus perillosos.  
- Pel que fa als residus no especificats en una altra categoria (codis LER \_\_ \_\_ 99) es remetrà juntament amb la memòria anual de l'activitat la descripció de cada un dels seus tipus, indicant així mateix el caràcter de residu perillós o no perillós.  
3.7.5.4. Valorización tipo R3 (recuperación de plásticos) de los siguientes residuos no peligrosos:  
  
  
\* \* \* \* \*  
- S'aplicaran els condicionants establits en els apartats anteriors per a l'emmagatzematge i tractament R3, D8 i D9 de residus perillosos, que no hagen sigut aplicats per la normativa específica de residus perillosos.   
- Per als residus inclosos en el codi 09 01 99, haurà d'observar-se que s'hagen recuperat prèviament els materials susceptibles de recuperació.  
- Diàriament hauran de registrar-se tots els fluxos de materials produïts en la planta com ara les quantitats de residus tractats en cada procés de tractament, materials recuperats, rebutjos generats, a fi d'obtenir els balanços de recuperació i reducció de residus que s'han d'eliminar en l'abocador.  
5.2. Producció de residus  
Pel que fa a la producció de residus perillosos i no perillosos s'han de determinar les quantitats i tipus de residus produïts en l'activitat de gestió de residus. Entre altres s'inclouran almenys els següents tipus de residus produïts, d'acord amb els documents d'acceptació aportats i els processos de tractament de la instal·lació:  
Residus perillosos:  
  
\* \* \* \* \*  
Residus no perillosos:  
Aquells residus produïts en l'activitat i que es destinen al mateix centre de transferència s'han de comptabilitzar de forma independent als residus procedents d'altres orígens.  
Pel que fa als llots que es destinen a abocador, hauran d'aconseguir un percentatge inferior al 70% d'humitat en el cas de llots orgànics i 65% en el cas de llots inorgànics. La tipologia d'abocador de destinació dels llots es determinarà mitjançant els criteris d'admissió establits en l'apartat 2 de l'annex de la Decisió del Consell 2003/33/CE d'admissió de residus en abocador. El resultat d'aquests controls s'ha d'incloure en la declaració anual de producció de residus.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzematge temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida, o en els tancs de la instal·lació. Així mateix les zones d'emmagatzematge hauran d'estar incloses en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Ha d'entregar els residus perillosos i els no perillosos a gestors que disposen de la corresponent autorització administrativa per a la gestió d'aquests residus, i prioritzar la valoració sobre l'eliminació com a destinació, d'acord amb l'article 18 de la Llei 10/2000 de residus de la Comunitat Valenciana.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix ha d'emplenar la declaració anual de la producció de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En aquesta declaració s'especificarà l'origen i quantitat dels residus produïts, la destinació donada a cadascun d'aquests i la llista del fet que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració. Es realitzarà d'acord al model establit en l'annex III del Reial decret 833/88 per als residus perillosos, i per als residus no perillosos d'acord al model del Reglament E-PRTR aprovat per Reial decret 508/2007.  
6. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil ha de remetre a l'Ajuntament i a aquesta Direcció General un informe detallat, en el qual juntament amb les dades d'identificació, haurà de figurar la informació següent:  
- Causes de l'incident.  
- Hora en què es va produir i duració d'aquest.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14663:1996.  
Així mateix, quan es determine el cessament d'alguna de les unitats, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Declaració d'impacte ambiental  
Cal complir les condicions establides en la declaració d'impacte ambiental i les estimacions d'impacte ambiental de 31 de març de 2000, 8 de febrer de 2001, i 18 d'octubre de 2002 de la Direcció General de Planificació i Gestió del Medi.   
8. Altres condicions  
La planta i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'han de complir totes les disposicions aplicables per a garantir la seguretat, la salut de les persones i el medi ambient.  
9. E-PRTR  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. Qualsevol modificació i ampliació de la capacitat de tractament de les instal·lacions ha de ser notificada a aquesta Direcció General, i aportar la documentació justificativa per a la seua aprovació, de conformitat amb l'article 42 de la Llei 2/2006 de prevenció de la contaminació i qualitat ambiental.  
Tercer. L'autorització ambiental integrada s'ha de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Quart. S'haurà de presentar un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori que es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
Cinqué. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. La comprovació es realitzarà en els termes establits en l'article 68.3 del Decret 127/2006 del Consell.  
Sisé. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Seté. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent en medi ambient qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Huité. D'acord amb el que estableix l'apartat 2.2 de l'article 26 del Reial decret 833/1988, de 20 de juliol, de residus tòxics i perillosos, el titular ha d'especificar el personal que es compromet a tenir en les seues instal·lacions per a atendre i complir totes les obligacions derivades de la seua activitat. Com a responsable de les instal·lacions i per a les relacions amb l'administració l'empresa ha designat el Sr. Leandro Jimena Pérez.  
Nové. En tot allò que no especifica aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, responsabilitat ambiental, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota a la via administrativa, es podrà presentar recurs d'alçada davant de la secretària autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La planta d'emmagatzematge i tractament de residus perillosos, ubicada al polígon industrial Mediterrani de Massalfassar (València), disposa de les dependències següents:  
- Vial d'accés  
- Zona de pàrquing per a vehicles   
- Edificis d'oficines, menjador i vestuaris.  
- Magatzem taller.  
- Laboratori.  
- Nau magatzem de bidons i contenidors (CTR)  
- Estació de descàrrega de granel (residus líquids)  
- Zona de valoració de filtres d'oli.  
- Zona de valoració d'envasos plàstics.  
- Nau de tractament de residus bombables i aigües residuals.  
En la instal·lació s'efectuen tres processos principals de tractament de residus:  
- Tractament de residus bombables (residus líquids perillosos i no perillosos): disposa de línia de tractament DAF (fisicoquímic amb sistema de floculació, decantació i flotació), línia de reactors químics (precipitació química mitjançant l'addició de reactius), línia d'oxidació Fenton (mitjançant l'addició d'aigua oxigenada com a agent oxidant) i línia d'evaporació per a la separació de fraccions. Com a tractament posterior dels residus líquids hi ha una línia de tractament biològic mitjançant oxidació aeròbica. Al seu torn, els llots generats en les distintes línies es condicionen en la línia de llots.  
Tractament de filtres d'automoció i envasos metàl·lics contaminats: es realitza una trituració i separació de components, amb recuperació de metall i olis, i posteriorment es realitza un premsatge per a l'expedició a gestor autoritzat.  
Tractament d'envasos de plàstic contaminat: es realitza una separació prèvia dels tipus d'envasos rebuts (polietilé d'alta densitat, polietilé de baixa densitat, polipropilé), i es realitza la trituració d'aquests i posterior llavada. A continuació el material triturat passa a la unitat de densificació, per a la separació per flotació, segueix una centrifugació per a la separació de paper i adhesius, seguit d'assecatge, compactació i granulació.  
Els llots i la resta de residus generats en el tractament són destinats a un gestor autoritzat. Els efluents de la depuració d'aigües residuals són abocades a la xarxa de sanejament del polígon industrial.  
Així mateix, la instal·lació disposa d'un centre de transferència en el qual es realitza l'emmagatzematge temporal d'altres tipus de residus perillosos recollits, i de residus produïts en el procés de tractament. Aquests residus són destinats a un gestor autoritzat.